זרחיה

זְרַחְיָה הוא מושב דתי הממוקם כעשרה קילומטרים דרום מערבית לצומת קסטינה ומשתייך למועצה אזורית שפיר. המושב נקרא על שמו של אחד מאבותיו של עזרא הסופר, הנזכר במקרא גם כשם אחת ממשפחות עולי בבל.[דרושה הבהרה] היסטוריה היישוב הוקם בשנת 1950 כמעברה של עולים מאיראן, בסמוך לאתרים הארכאולוגיים ח'רבת קרקפא וח'רבת ג'לדיה, אשר נסקרו עוד בידי חוקרי המאה ה-19. המושב שוכן בסמוך לתחילת אפיקו של נחל לכיש. בעקבות משבר חברתי-כלכלי שהתרחש בו בשלהי שנת 1954 עזבו 15 משפחות ממייסדי המושב. במקומן התיישבו משפחות עולים חדשים מצפון אפריקה, מרביתן ממרוקו. באוקטובר 1955 נפתחה במושב תחנת טיפת חלב. בשנת 1956 הובאו למתיישבים פרות מגרמניה ששימשו כבהמות מלאכה ולאספקת חלב. בספטמבר 2025 נפתח ביישוב גן ארכאולוגי לאחר שיפוץ בעלות 1.6 מיליון שקלים. במרכזו של הפארק נמצאת גת יין ביזנטית בת 1,400 שנה. על פי הארכאולוגים, הגת מעידה על תעשיית יין משגשגת שפעלה באזור. את החפירות במקום ניהלה רשות העתיקות בשנים 2024-2011, ומלבד הפסיפס התעשייתי הלבן שהשתמר היטב, נחשפו גם משטח עבודה ובו מקום לבורג סחיטה, ארבעה תאים גדולים שחלקם שימשו לתסיסה ראשונית של היין ואחסון של הענבים המובאים מהכרמים, בור ביניים ושני בורות איגום (בורות בהם נאגר היין לאחר שהתסיסה הראשונית הסתיימה). האתר המשוקם כולל פסיפס עתיק, מתקני ייצור משוחזרים ומתחם קהל, וצפוי לשמש מוקד חינוכי, קהילתי ותיירותי. קישורים חיצוניים זרחיה, באתר מועצה אזורית שפיר הערות שוליים